แรงซื้อ “อิเล็กฯ-ไฟแนนซ์” ดัน SET ปิดเช้าพุ่ง 14 จุด จับตาบ่ายวิ่งต่อ!
SET ปิดเช้าบวก 14 จุด รับแรงซื้อกลุ่มอิเล็กทรอนิกส์ และกลุ่มไฟแนนซ์ รวมถึงกลุ่มท่องเที่ยวหลังจีนประกาศเปิดประเทศ ช่วงบ่ายคาดบวกต่อ ให้แนวต้านที่ 1,690 จุด แนวรับที่ 1,680 จุด
SET ปิดเช้าบวก 14 จุด รับแรงซื้อกลุ่มอิเล็กทรอนิกส์ และกลุ่มไฟแนนซ์ รวมถึงกลุ่มท่องเที่ยวหลังจีนประกาศเปิดประเทศ ช่วงบ่ายคาดบวกต่อ ให้แนวต้านที่ 1,690 จุด แนวรับที่ 1,680 จุด
9 ม.ค. 2566

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้าที่ผ่านมาปรับตัวขึ้นได้ดี ตามทิศทางตลาดหุ้นภูมิภาค รับ Sentiment เชิงบวกหลังอัตราผลตอบแทนพันธบัตรสหรัฐ (Bond Yield) ย่อต่วลงจากตัวเลขค่าจ้างรายชั่วโมงของสหรัฐชะลอตัวลง ก็มองว่าเงินเฟ้อสหรัฐชะลอตัวและทำให้ธนาคารกลางสหรัฐ (เฟด) ชะลอขึ้นดอกเบี้ย จะเห็นว่ากลุ่มที่รับประโยชน์จาก Bond Yield อ่อนตัวได้แก่ กลุ่มอิเล็กทรอนิกส์ กลุ่มไฟแนนซ์ ปรับตัวขึ้นได้ดี
ขณะที่ปัจจัยนักท่องเที่ยวจีนเข้ามาท่องเที่ยวไทยหลังทางการจีนเปิดประเทศอย่างเป็นทางการก็ยังเป็น Sentiment บวกต่อ แต่ราคากลุ่มท่องเที่ยว สายการบินตอบรับไปแล้ว
สำหรับแนวโน้มการลงทุนในภาคบ่าย คาดว่าน่าจะยืนแดนบวกได้แต่บวกไม่ได้มาก มี upside จำกัด ให้แนวต้านที่ 1,690 จุด แนวรับที่ 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,897.94 ล้านบาท ปิดที่ 842.00 บาท เพิ่มขึ้น 34.00 บาท
CPALL มูลค่าการซื้อขาย 2,049.45 ล้านบาท ปิดที่ 72.00 บาท เพิ่มขึ้น 1.75 บาท
MTC มูลค่าการซื้อขาย 1,317.10 ล้านบาท ปิดที่ 40.50 บาท เพิ่มขึ้น 3.50 บาท
SAWAD มูลค่าการซื้อขาย 1,304.10 ล้านบาท ปิดที่ 52.50 บาท เพิ่มขึ้น 4.50 บาท
BANPU มูลค่าการซื้อขาย 1,282.23 ล้านบาท ปิดที่ 12.40 บาท เพิ่มขึ้น 0.10 บาท